Ministru kabineta rīkojuma projekta

 **“Par Daugavpils novada pašvaldības nekustamā īpašuma “Kungadruvas ceļš” pārņemšanu valsts īpašumā”** sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par Daugavpils novada pašvaldības nekustamā īpašuma “Kungadruvas ceļš” pārņemšanu valsts īpašumā” (turpmāk – rīkojuma projekts) mērķis ir atļaut pārņemt valsts īpašumā Daugavpils novada pašvaldības nekustamo īpašumu “Kungadruvas ceļš” Kalupes pagastā, jo tas nav nepieciešams pašvaldības funkciju pildīšanai, nodot to Zemkopības ministrijas valdījumā valsts funkciju (valsts meža apsaimniekošanas un aizsardzības) īstenošanai un zemesgrāmatā nostiprināt īpašuma tiesības uz valsts vārda Zemkopības ministrijas personā.Ministru kabineta rīkojums stāsies spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42. panta otrā daļa un 43. pants un Meža likuma 4. panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projektā minētā nekustamā īpašuma “Kungadruvas ceļš” Kalupes pagastā, Daugavpils novadā (nekustamā īpašuma kadastra Nr. 4462 005 0128) sastāvā ietilpstošā zemes vienība ar kadastra apzīmējumu 4462 005 0128 1,16 ha platībā (turpmāk ‒ nekustamais īpašums) pieder Daugavpils novada pašvaldībai, un tā ir nepieciešama Meža likuma 4. panta otrajā daļā noteiktās valsts funkcijas izpildei – valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanai un aizsardzībai, ko nodrošina akciju sabiedrība “Latvijas valsts meži” (turpmāk ‒ sabiedrība), lai sabiedrība uz tās izbūvētu inženierbūvi – meža ceļu, kas funkcionāli kalpotu kā meža infrastruktūras objekts sabiedrības mežsaimnieciskajos darbos iesaistītā transporta pārvietošanās nodrošināšanai. Mērķis, ar kuru valsts īpašumā tiek pārņemts pašvaldībai piederošs zemes īpašums, paredzot izbūvēt un ierīkot meža infrastruktūras objektu – meža ceļu, ir nodrošināt blakus esošā valsts meža apsaimniekošanu un aizsardzību. Meža ceļa izbūve ar piemērotu ceļa noturību un kvalitāti dos iespēju piekļūt valsts meža masīviem.Nekustamais īpašums ierakstīts zemesgrāmatā Daugavpils tiesas Zemesgrāmatu nodaļas Kalupes pagasta zemesgrāmatas nodalījumā Nr. 1000 0060 4681 uz Daugavpils novada pašvaldības vārda. Pēc Valsts zemes dienesta Nekustamo īpašumu valsts kadastra Informācijas sistēmas (turpmāk – NĪVKIS) teksta datiem, zemes vienībai ar kadastra apzīmējumu 4462 005 0128 reģistrēti apgrūtinājumi:1. ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos (7312030303) 0,02 ha platībā;
2. ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces ekspluatācijas aizsargjoslas teritorija lauksaimniecībā izmantojamās zemēs (7311041000) 0,02 ha, 0,01 ha, 0,01 ha un 0,04 ha platībā;
3. ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem (7312050101) 0,01 ha platībā.

Pēc NĪVKIS teksta datiem, zemes vienības ar kadastra apzīmējumu 4462 005 0128 lietošanas mērķis ir “Zeme dzelzceļa infrastruktūras zemes nodalījuma joslā un ceļu nodalījuma joslā”, kods 1101.Valstij, pārņemot nekustamo īpašumu “Kungadruvas ceļš” no pašvaldības, NĪVKIS reģistrētie apgrūtinājumi nerada papildu ietekmi uz rīkojuma projektā minētā nekustamā īpašuma iespējamo izmantošanu. Zemkopības ministrijai, izmantojot valsts nekustamo īpašumu, ir saistoša Aizsargjoslu likumā noteiktā kārtība atbilstoši aizsargjoslu veidam.Saskaņā ar Daugavpils novada domes 2020. gada 26. novembra lēmumu Nr. 2573 “Par Daugavpils novada pašvaldības nekustamā īpašuma “Kungadruvas ceļš”, Kalupes pagasts, Daugavpils novads, nodošanu valstij Zemkopības ministrijas personā” (protokols Nr. 101, 26.§), rīkojoties atbilstoši likuma “Par pašvaldībām” 21. panta pirmās daļas 17. punktam un ievērojot lūgumu par plānoto būvniecību,ir nolemts nodot bez atlīdzības Latvijas valstij Zemkopības ministrijas personā valsts funkciju (valsts meža apsaimniekošanas un aizsardzības) īstenošanai rīkojumā projektā minēto nekustamo īpašumu, tādējādi piekrītot tajā plānotajai meža ceļu būvniecībai un vienlaikus nosakot pienākumu attiecīgo īpašumu bez atlīdzības nodot Daugavpils novada pašvaldībai, ja tas vairs netiek izmantots Meža likumā noteiktās valstij piekrītošās un piederošās meža zemes apsaimniekošanai un aizsardzības nodrošināšanai, par to izdarot atzīmi Zemesgrāmatā.Nekustamais īpašums tiek nodots valstij valsts pārvaldes funkciju īstenošanai – Meža likumā noteiktās valstij piekrītošās un piederošās meža zemes apsaimniekošanas un aizsardzības nodrošināšanai. Šī projekta būtība ir pārņemt pašvaldības nekustamo īpašumu valsts īpašumā valsts funkcijas izpildei, kuras izbeigšana netiek paredzēta un netiek prognozēta.Ja tomēr iestātos Publiskas personas mantas atsavināšanas likuma 42. panta otrajā daļā minētais apstāklis, rīkojuma projekta 2.2. apakšpunkta prasība tiks izpildīta, ievērojot likumā ietvertās normas par attiecīgās mantas nodošanu pašvaldībai.Saskaņā ar Meža likuma 4. panta otrās daļas noteikumiem valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību nodrošina sabiedrība, kas nodibināta valsts meža īpašuma pārvaldīšanai un apsaimniekošanai.Rīkojuma projektā paredzēts nekustamo īpašumu pārņemt bez atlīdzības valsts īpašumā un nodot to ministrijas valdījumā, nostiprinot zemesgrāmatā valsts īpašuma tiesības Zemkopības ministrijas personā, un sabiedrībai pārvaldīšanā, lai sabiedrība par saviem līdzekļiem uz tās izbūvētu inženierbūvi, meža infrastruktūras objektu – meža ceļu, kas paredzēts rīkojuma projekta mērķa un valsts funkcijas īstenošanai, t.i., nodrošināt blakus esošā valsts meža apsaimniekošanas iespējas.Valsts nekustamā īpašuma pārvaldīšanas līguma (13.11.2017. noslēgts starp Zemkopības ministriju un sabiedrību) 2.2.5. apakšpunktā sabiedrībai ir noteiktas tiesības savas darbības nodrošināšanai uz normatīvajos aktos noteikta pamata bez atlīdzības uz pārvaldīšanā esošās zemes būvēt jaunas būves uz laiku, kas nav ilgāks par 30 gadiem.Zemkopības ministrija sabiedrības izbūvētās inženierbūves tiesiskajā valdījumā iegūs, ievērojot Civillikuma 968. pantā nostiprināto principu, t.i., ka uz zemes uzcelta un cieši ar to savienota ēka atzīstama par tās daļu, tātad par zemes īpašnieka (konkrētajā gadījumā – valsts) īpašumu.Nekustamā īpašuma valsts kadastra likumā noteiktajā kārtībā un atbilstoši Ministru kabineta 2012. gada 10. aprīļa noteikumu Nr. 263 “Kadastra objekta reģistrācijas un kadastra datu aktualizācijas noteikumi” 29. punktam un likuma “Par nekustamā īpašuma ierakstīšanu zemesgrāmatās” 36. pantam kadastra subjekts ir tiesīg~~s~~ Kadastra informācijas sistēmā reģistrēt minēto inženierbūvi. Ievērojot Publiskas personas mantas atsavināšanas likuma 42.pantā ietvertās prasības par attiecīgās mantas atpakaļnodošanu pašvaldībai, gadījumā, ja iestāsies rīkojuma projekta 2. punktā minētais apstāklis un nekustamais īpašums vairs netiks izmantots norādītās funkcijas izpildei, nekustamais īpašums pēc tā sastāva datu aktualizācijas visā tā sastāvā tiks nodots Daugavpils novada pašvaldībai.Rīkojuma projektam ir pievienoti īpašumtiesības apliecinošie dokumenti, kā arī pašvaldības lēmums, kas apliecina, ka nekustamais īpašums nav nepieciešams pašvaldībai.Ievērojot minēto, nekustamā īpašuma pārņemšana valsts funkciju īstenošanai no pašvaldības ir lietderīga, un normatīvajos aktos noteiktajā kārtībā zemesgrāmatā ir nostiprināmas īpašumtiesības uz valsts vārda Zemkopības ministrijas personā uz laiku, kamēr tiks nodrošināta rīkojuma projekta 2.1. apakšpunktā minētās funkcijas īstenošana. |
| 3. | Projekta izstrādē iesaistītās institūcijas un publiskas personas kapitālsabiedrības  | Zemkopības ministrija, sabiedrība un Daugavpils novada pašvaldība |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Nekustamā īpašuma tiesību maiņu zemesgrāmatā uz valsts vārda Zemkopības ministrijas personā sabiedrība segs par saviem finanšu līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana****un tās ietekme uz institūcijām** |
| 1. | Projekta izpildē iesaistītās institūcijas un publiskās kapitālsabiedrības | Rīkojuma projekta izpildi nodrošinās Zemkopības ministrija, sabiedrība un Daugavpils novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

 Zemkopības ministrs K. Gerhards

Rasnača 67027517

Tamara.Rasnaca@zm.gov.lv